નગરપાલિકાના વોર્ડ નંબર ૨ના ભાજપના સભ્ય મહેશ દેસાઇએ પાલિકાની કામગીરી સામે સવાલ ઉઠાવ્યા હતા. વર્ષોથી આ દુકાનો આવેલી છે. તો પછી પાલિકા દ્વારા કયા કારણોસર આ દુકાનો તોડાઇ રહી છે. નગરમાં આવેલા અન્ય દબાણોને તોડવામાં આવે તેવી રજૂઆત પણ કરી હતી. આજીવિકા સમાન આ દુકાનો તોડી પાડવામાં આવતા પરિવારો બેકાર બની જશે તેમ પણ તેઓએ જણાવ્યું હતું. પરંતુ પાલિકાએ કોઇ પણ વાત સાંભળ્યા સિવાય તમામ દુકાનોને તોડી પાડી હતી.